
25-TA-1374: Noteikumu projekts (Grozījumi)
Grozījumi Ministru kabineta 2025. gada 11. marta noteikumos Nr. 155 "Atbalsta programmas noteikumi uzņēmējdarbības zaļināšanai, atjaunīgo energoresursu izmantošanai un energoefektivitātes paaugstināšanai"

	1.
	Noteikumu konsolidētā versija
37.1. projekta īstenošanas vieta ir Rīgas un Pierīgas statistiskais reģions saskaņā ar 2022. gada 25. novembrī spēkā esošo Statistiski teritoriālo vienību nomenklatūras 3. līmeņa klasifikāciju, vai Latvijas Republika, ja projektu īsteno liels uzņēmums;
	Priekšlikums
Noteikumu projekta 37.1. apakšpunktā lietots termins “liels uzņēmums”, savukārt noteikumu projekta 2.7. apakšpunktā definēts “lielais saimnieciskās darbības veicējs”. Atšķirīgu terminu lietošana attiecībā uz vienu un to pašu tiesību subjektu neatbilst juridiskās tehnikas prasībām un rada terminoloģijas neskaidrības.
Ņemot vērā minēto, lūdzam 37.1. apakšpunktā terminu “liels uzņēmums” aizstāt ar terminu “lielais saimnieciskās darbības veicējs”, nodrošinot konsekventu terminoloģijas lietojumu visā noteikumu projektā.
Piedāvātā redakcija
projekta īstenošanas vieta ir Rīgas un Pierīgas statistiskais reģions saskaņā ar 2022. gada 25. novembrī spēkā esošo Statistiski teritoriālo vienību nomenklatūras 3. līmeņa klasifikāciju, vai Latvijas Republika, ja projektu īsteno lielais saimnieciskās darbības veicējs;
	Linda Bernāne (TM)



